Cia thú, a mhacaoimh mná?
Cia thú, a mhacaoimh mná?
créad Is fáth dod chuairt?
uch! Is géar rom-chráidh,
más triall do b'áil duit uaim.
Sídh Lir, searc gach súl,
an í súd do threabh?
nó Sídh Buidhbh na mbuadh?
uch, mo nuar! a bhean.
Nó Sídh Cnodhbha chorr,
bruidhean na gcolg ndéad?
nó Sídh chruithgheal Cairn?
nó Sídh Sainbh na séad?
Ná ceil orm do rún,
féach mar tú 'na ghioll;
más tú innis damh
baincheann na mBan bhFionn.
Ní hiongnadh, a dhreach mhín,
gibé chí do chruth,
baintsíodh riot do rádh,
a ghnúis mar bhláth subh.
Ní dearg deirge an ghuail
i ngar dod ghruaidh ghil;
do dhorchaigh gné an aoil
bheith re taoibh do chnis.
A bhé shaoibhgheal shuairc,
ná himthigh uainn fós;
grás ar dhuine leamh
do rinne bean rót.
Mo bhruid-se an truagh lat?
fogas damh an bás;
mairg nách admhann dún
cia thú, a mhacaoimh mná!